# Andrei Pleşu

### De la Wikipedia, enciclopedia liberă

Andrei Pleşu

Andrei Gabriel Pleşu este un scriitor şi eseist român, născut în Bucureşti la 23 august 1948. Cercetător la Institutul de Artă, participă alături de Gabriel Liiceanu la seminariile private ţinute de Constantin Noica la Păltiniş. Încadrabile în prealabil preocupărilor conexe istoriei şi teoriei artei, volumele, studiile şi cronicile sale din presa timpului îşi lărgesc treptat tematica înspre domeniul moralei şi al antropologiei culturale, recomandându-l imediat, prin percutanţa ideilor şi luxurianţa stilului, drept unul dintre cei mai captivanţi eseişti ai vremii. În urma scandalului "meditaţiei transcendentale", "afacere" barocă instrumentalizată de puterea comunistă pentru a compromite intelectualitatea vremii, este "exilat" la Tescani şi i se ia dreptul de semnătură. După prăbuşirea regimului comunist înfiinţează institutul de studii avansate "New Europe College", revista culturală Dilema (azi, Dilema veche).

Ca scriitor, înregistrează un important succes de stimă şi de public cu volumele Minima moralia, Jurnalul de la Tescani şi Despre îngeri. Contrastul formal între o problematică gravă (cu deosebire morală, teologică şi existenţială) şi abordarea ei relaxată, adesea ludică şi de o frapantă veracitate, constituie elementul determinant al stilului său de autor. Ilustrativ în acest sens e propriul său portret: "Citesc cu plăcere, îmi plac ideile şi îl caut pe Dumnezeu. Dar îmi plac şi cîrnaţii de Pleşcoi, bufoneriile crude, brînzeturile răscoapte, cheful, hetaira, romanţa. Sunt, hélas, lacom, echivoc, uşor de atras spre lejerităţi de tot soiul... Asta e, vreau-nu-vreau, "reţeta" mea existenţială, tensiunea primejdioasă a destinului meu. (...) Cine - atribuindu-mi perfecţiuni geometrice - e dezamăgit să-mi vadă ridurile, şi-a creat un interlocutor fals şi nu am de gînd să încurajez o asemenea anomalie" (cf. revista "Plai cu boi").

Conţinutul acestui articol este privit de unii editori ca neenciclopedic.
Vă rugăm să vă spuneţi părerea pe pagina discuţie articol!

În urma cinei din 13 Septembrie 2006, la care au participat: Preşedintele Traian Băsescu, Andrei Pleşu, Mircea Dinescu şi Adriana Săftoiu (consilier prezidential), Dinescu a declarat:

> „A fost o întîlnire prin care am vrut să întărim împăcarea noastră. Şi eu, şi Andrei (Pleşu) ne-am împăcat cu Preşedintele. Duşmanii comuni sînt prea solidari şi prea obraznici pentru ca noi să continuăm să ne dam la gioale“[1].

## [modifică] Activitate politică

- 28 dec. 1989 - 28 iun. 1990 Ministrul culturii in Guvernul Provizoriu Petre Roman
- 28 iun. 1990 - 16 oct. 1991 Ministrul culturii in Guvernul Petre Roman
- 29 dec. 1997 - 17 apr. 1998 Ministrul afacerilor externe in Guvernul Victor Ciorbea
- 17 apr. 1998 - 22 dec. 1999 Ministrul afacerilor externe in Guvernul Radu Vasile
- 2000-7 Oct. 2004 membru in Consiliul Naţional pentru Studierea Arhivelor Securităţii

  a demisionat in semn de protest fata de decizia Consiliului din data de 5 Octombrie că Vadim Tudor nu a facut politie politica[2]

- 20 Dec. 2004 - 03 Mai 2005 Consilierul prezidential pentru relatii internationale al Preşedintelui Traian Băsescu[3][4]

## [modifică] Scrieri

- Călătorie în lumea formelor, Meridiane, 1974
- Pitoresc şi melancolie, Univers, 1980
- Francesco Guardi, Meridiane, 1981
- Ochiul şi lucrurile, Meridiane, 1986
- Minima moralia, Cartea românească, 1988
- Dialoguri de seară, Harisma, 1991
- Jurnalul de la Tescani, Humanitas, 1993
- Limba păsărilor, Humanitas, 1994
- Chipuri şi măşti ale tranziţiei, Humanitas, 1996
- Transformări, inerţii, dezordini. 22 de luni după 22 decembrie 1989 (coautori Petre Roman şi Elena Ştefoi), Polirom, 2002
- Despre îngeri, Humanitas, 2003
- Obscenitatea publică, Humanitas, 2004
- Comédii la porţile Orientului, Humanitas, 2005
- Toleranţa şi intolerabilul. Criza unui concept, LiterNet, Link la volumul electronic, 2005
- Despre bucurie în Est şi în Vest şi alte eseuri, Humanitas, 2006

## [modifică] Audio books

- Despre îngeri, Humanitas, 2003,2005
- Comédii la portile Orientului, Humanitas, 2005
- Un alt fel de Caragiale, Humanitas, 2006

## [modifică] Citeste carti de Andrei Pleşu on-line

- Minima Moralia

  Sursa 1|Sursa 2|Sursa 3|Sursa 4|Sursa 5

- Jurnalul de la Tescani

  Sursa 1

- Despre frumuseţea pierdută a vieţii

  Sursa 1

- Puteti citi si articolele sale din arhiva Dilema Veche

  Dilema Veche

## [modifică] Legături externe:

- Andrei Pleşu la editura Humanitas
- Andrei Gabriel Pleşu Biografie

Adus de la "http://ro.wikipedia.org../../../a/n/d/Andrei_Ple%C5%9Fu_049d.html"

Categorii: Articole suspectate de caracter neenciclopedic | Naşteri în 1948 | Filozofi români | Scriitori români | Eseişti români | Autori români | Miniştri români ai Afacerilor Externe

##### Views

- Articol
- Discuţie
- Versiunea curentă

##### Caută

##### În alte limbi

- English
- Deutsch